Në bazë të nenit 38 paragrafit 1 pikës 2 të Ligjit mbi vetëqeverisjen lokale (“Fleta Zyrtare e Malit të Zi”, nr. 002/18 datë 10.01.2018, 034/19 datë 21.06.2019, 038/20 datë 25.04.2020, 050/22 datë 09.05.2022, 084/22 datë 01.08.2022), nenit 8 të Ligjit për Tatimin e Vendbanimit (“Fleta Zyrtare e Malit të Zi”, nr. 011/04 datë 20.02.2004, 013/04 datë 26.02.2004, “Fleta Zyrtare e Malit të Zi”, nr. 073/10 datë 10.12.2010, 048/15 datë 21.05.2018), Kuvendi i Komunës së Tuzit, në seancën e mbajtur më 28.06.2024 ka sjell:

**AKTVENDIM**

**mbi emërimin e Komisionit për përzgjedhje të projekteve për valorizimin e trashëgimisë kulturore të komunës së Tuzit**

Në komisionin për përzgjedhjen e projekteve për valorizimin e trashëgimisë kulturore të komunës së Tuzit emërohet:

1. **Mark Lucgjonaj, kryetar**
2. **Sulejman Beqaj, anëtarë**
3. **Sellman Laçeviq, anëtarë**
4. **Besa Nikaj, anëtare**
5. **Gabrijell Camaj, anëtarë**

Komisioni ka për detyrë përzgjedhjen e projekteve për valorizimin e trashëgimisë kulturore, të cilat kanë të bëjnë me kërkimin arkeologjik, punimet konservuese dhe restauruese, rindërtimin dhe promovimin e pasurive kulturore.

Kompensimi për punën e komisionit do të përcaktohet me Vendim të veçantë të kryetarit të komunës.

**A R S Y E T I M**

Neni 38 paragrafi 1 pika 2 e Ligjit për Vetëqeverisjen Lokale (“Fleta Zyrtare e Malit të Zi”, nr. 002/18, 034/19, 038/20, 22/050, 084/22) përcakton se Kuvendi miraton rregullore dhe akte të tjera të përgjithshme.

Neni 8 i Ligjit për tatimin e banimit (“Fleta Zyrtare e Malit të Zi”, nr. 011/04, 013/04, “Fleta Zyrtare e Malit të Zi”, nr. 073/10, 048/15) përcakton se tatimi i banimit është e ardhur e organizatës turistike.

Mjetet e mbledhura nga tatimi i banimit përdoren:

1) 80% për financimin e veprimtarive të organizatave turistike lokale, nga të cilat:

- 10% e fondeve ndahen për projektet e valorizimit të trashëgimisë kulturore, të cilat kanë të bëjnë me kërkimin arkeologjik, punimet konservuese dhe restauruese, rindërtimin dhe promovimin e pasurive kulturore;

- 10% e fondeve ndahen për përmirësimin e kushteve të qëndrimit të turistëve dhe ngritjen e nivelit e të cilësisë së ofertës turistike;

2) 20% për financimin e programeve të Organizatës Kombëtare Turistike.

Mjetet nga paragrafi 2, pika 1, alineja 1, miratohen në bazë të një thirrjeje publike, e cila do të përcaktojë kushtet e përdorimit. Përzgjedhjen e projekteve nga paragrafi 2, pika 1, alineja 1 bëhet nga komisioni të cilin e themelon Kuvendi i njësisë së vetëqeverisjes lokale.

Evidentimin mbi shpërndarjen dhe shpenzimin e mjeteve nga paragrafi 2, pika 1 e këtij neni, e menaxhojnë organizatat turistike lokale dhe për këtë raportojnë në Organizatën Kombëtare Turistike çdo tremujor, ndërsa Kuvendit të njësisë së vetëqeverisjes lokale një herë në vit.

Detyrat administrative dhe teknike për nevojat e Komisionit kryhen nga Organizata turistike e Komunës së Tuzit.

Ky Vendim hyn në fuqi në ditën e tetë nga dita e publikimit në Fletën Zyrtare të Malit të Zi - Dispozitat Komunale.

Broj: 02-016/24-4604/1

Tuzi, 28.06.2024. godine

**KUVENDI I KOMUNËS SË TUZIT**

**KRYETARI,**

**Fadil Kajoshaj**